מידה (אתר אינטרנט)

מידה הוא אתר אקטואליה ישראלי העוסק בתחומים רבים בהם כלכלה, ביטחון, חינוך, תרבות, אקדמיה, משפט, ענייני רוח ועוד. האתר הוקם ב-1 בספטמבר 2012 על ידי רן ברץ במטרה לספק במה אינטלקטואלית להשקפה ימנית שמרנית<ref></ref><ref>{[http://mida.org.il/אודות-2/ דף האודות] באתר</ref>. הוא שואף להציג מידע ועמדות שאינם רווחים בשיח של רוב כלי התקשורת בישראל. על פי האתר, השקפת עולמו היא שמרנית ליברלית והוא תומך בחירות הפרט לצד מתן מקום לזהות הלאומית.

==תוכן==
האתר מפרסם כתבות תחקיר, ראיונות ומאמרים. האתר מגדיר את עצמו כ"אתר אינטרנט חדשותי ואינטלקטואלי אשר שם לו למטרה להעמיד לרשות הציבור מידע ועמדות שאינם שכיחים בשיח הרווח באמצעי התקשורת בישראל". עם זאת מעין סמון, שהיה העורך הראשי של מידה, טען שמידה אינו אתר חדשות ואינו גוף עיתונאי<ref></ref>.

האתר נועד לפרסם מידע חדש על ישראל, לחשוף את הקהל לחדשות והגות מרחבי העולם, לבחון מדיניות בתחומים שונים ולעיתים להציע אלטרנטיבות, רובן מתוך נקודת מבט "ליברלית קלאסית" או "שמרנית-ליברלית" של כותבי האתר. כך למשל, מקימי האתר סבורים כי "מוסדות אזרחיים וולונטריים וספונטניים עדיפים על-פני מדינה גדולה ומשופעת תקציבים, הפוגעת בחירות האישית והכלכלית".

האתר מסקר תהליכים במזרח התיכון, במדינות ערב וכן ביחס להתפתחותו של האסלאם במדינות המערב. הוא עוסק בענייני כלכלה ורגולציה ובוחן באופן ביקורתי ניסיונות של הממשלה להתערב בניהולו של השוק החופשי. האתר עוסק גם בענייני אקדמיה ותרבות, וכותבים בו מבקרים מגמות פוסטמודרניות בתחומים אלו. בנוסף, מפרסם האתר מאמרים המנתחים מערכות ביחסים הבינלאומיים וביוגרפיות של אנשי רוח.

האתר עוסק בין היתר בנושא מיעוטים בישראל כדוגמת הבדואים בנגב ואוכלוסיית המסתננים מאפריקה.

בנושאי איכות הסביבה דוגל האתר בצמצום מעורבותה של הממשלה. כמה מאמרים באתר הטילו ספק בהתחממות הגלובלית או בהשלכותיה<ref></ref>.

במרץ 2018 פרסם האתר פוסט בפייסבוק שכותרתו "מידה מציגים: 5 עובדי מדינה שצריך לפטר אתמול!", שבו נימק מדוע יש לפטר את נשיא המדינה ראובן ריבלין, מפכ"ל המשטרה רוני אלשייך, הרמטכ"ל גדי איזנקוט, מפמ"רית לימודי האזרחות יעל גוראון, והמשנה ליועץ המשפטי לממשלה דינה זילבר<ref></ref>.

ב-1 בספטמבר 2023 החל אתר "מידה" לשדר בליל שבת יומן אקטואליה בשידור חי, ביוטיוב ובאתרים אחרים, בזמן היומנים של ערוצי הטלוויזיה האחרים, במטרה מוצהרת לשמש להם אלטרנטיבה <ref></ref>.

==כותבים==
העורך הראשי הוא נחשון רוט. בעבר ערכו את האתר עומר אריכא, אמיר לוי, אורי קליין, מעיין סמון (עבד במקביל כדובר של ח"כ יולי אדלשטיין<ref></ref>), זיו מאור, עקיבא ביגמן ואמנון לורד (עברו לכתוב ב"ישראל היום"). עם הכותבים באתר נמנים אנשי פורום קהלת, ארז תדמור (ממייסדי אם תרצו); אראל סג"ל, גדי טאוב, משה איפרגן (בעל תואר שני לפילוסופיה, מורה להגות פוליטית, חבר מרכז הליכוד), ד"ר יגיל הנקין, ד"ר מרדכי קידר, יורם ארידור, הלל גרשוני, יוסי אחימאיר, יהודה הראל, צור ארליך, בעז לוי, גלעד צוויק, חננאל ארמן וגלית דיסטל-אטבריאן.

==ניהול והחזקה==
מערכת האתר שוכנת בגבעת שאול בירושלים.

האתר מופעל על ידי עמותת 'אל הפרט: חירות ואחריות אזרחית'. בעבר מומן בעיקר על ידי קרן תקווה. בשנים 2012–2013 מימנה הקרן את האתר בסכום של 2.5 מיליון ש"ח.

הגורם הדומיננטי ב"מידה" היה העורך האחראי רן ברץ, שייסד את האתר ב-2012. שניים משותפיו להקמה היו משה איפרגן ואריאל מורלי, פעילי ליכוד שמכהנים כחברי ועד בעמותה שמפעילה את האתר, "אל הפרט". שותף נוסף להקמת "מידה" הוא מאיר רובין, מנכ"ל "פורום קהלת".

באפריל 2018 הודיע רן ברץ שקרן תקווה שמימנה את האתר חדלה לתמוך בו<ref></ref>. על מנת לאפשר את המשך קיומו פתח האתר בקמפיין מימון המונים, שבו גייס עד אמצע יוני את היעד של 500 אלף ש"ח. באוקטובר 2023 נחשף כי היזם עופר ינאי תרם לאתר 180 אלף ש"ח, סכום השווה לכשליש מתקציבו השנתי.

== קישורים חיצוניים ==
* 

* 
* [https://www.mixcloud.com/bini-aschkenasy/public-law-episode-3-law-and-the-media/ ריאיון עם זיו מאור]

== הערות שוליים ==

*
קטגוריה:אתרי חדשות ישראליים
קטגוריה:אתרי אינטרנט שהושקו ב-2012
קטגוריה:ירושלים: ארגונים
קטגוריה:ירושלים: תקשורת
קטגוריה:מגזינים שהוקמו בשנת 2012